ET Euroopa Liidu Teataja L 177/290

Rahvusvahelise avaliku õiguse alusel on õiguslik toime ainult ÜRO Euroopa Majanduskomisjoni originaaltekstidel. Käesoleva eeskirja staatust ja jõustumiskuupäeva tuleb kontrollida ÜRO Euroopa Majanduskomisjoni staatust käsitleva dokumendi TRANS/WP.29/343 uusimast versioonist, mis on kättesaadav Internetis: http://www.unece.org/trans/main/wp29/wp29wgs/wp29gen/wp29fdocstts.html

Ühinenud Rahvaste Organisatsiooni Euroopa Majanduskomisjoni (UN/ECE) eeskiri nr 121 — Ühtsed sätted, milles käsitletakse sõidukite tüübikinnitust seoses käsijuhtimisseadiste, märgutulede ja näidikute asukohtade ning tähistusega

Sisaldab kogu kehtivat teksti kuni:

eeskirja algversiooni 3. täiendus — jõustumise kuupäev: 24. oktoober 2009

SISUKORD

EESKIRI

1. Reguleerimisala

2. Mõisted

3. Tüübikinnituse taotlemine

4. Tüübikinnituse andmine

5. Spetsifikatsioonid

6. Sõidukitüübi või juhtseadiste, märgutulede ja näidikute spetsifikatsiooni mis tahes aspekti muudatused ning tüübikinnituse laiendamine

7. Toodangu vastavus nõuetele

8. Karistused toodangu nõuetele mittevastavuse korral

9. Tootmise lõpetamine

10. Tüübikinnituskatsete eest vastutavate tehniliste teenistuste ning haldusasutuste nimed ja aadressid

LISAD

1. lisa — Teatis, milles käsitletakse sõidukitüübi tüübikinnituse andmist, tüübikinnituse laiendamist, tüübikinnituse andmisest keeldumist, tüübikinnituse tühistamist või tootmise lõpetamist seoses mootorsõidukite käsijuhtimisseadiste, märgutulede ja näidikute asukohtade ning tähistusega kooskõlas eeskirjaga nr 121

2. lisa — Tüübikinnitusmärkide kujundus

1. REGULEERIMISALA

Käesolevat eeskirja kohaldatakse M- ja N-kategooria sõidukite suhtes (1). Eeskirjas sätestatakse mootorsõidukite käsijuhtimisseadiste, märgutulede ja näidikute asukoha, tähistuse ja valgustuse nõuded. Eeskirja eesmärk on tagada sõidukite juhtseadiste, märgutulede ja näidikute juurdepääsetavus ja nähtavus ning hõlbustada nende valikut päevavalges ja pimeda ajal, et vähendada turvalisust ohustavaid riske, mis tulenevad autojuhi tähelepanu kõrvalekaldumisest juhtimiselt ning juhtseadiste valiku vigadest.

2. MÕISTED

Käesolevas eeskirjas kasutatakse järgmisi mõisteid:

2.1. „juhtseadis” – seadme see käsitsi juhitav osa, mis võimaldab juhil muuta sõiduki või selle allsüsteemi olekut või toimimist;

2.2. „seade” – osa või osade kombinatsioon, mida kasutatakse ühe või mitme funktsiooni täitmiseks;

2.3. „näidik” – seade, mis näitab nende füüsiliste näitajate ulatust, mille äratundmiseks mõõteriist on mõeldud;

2.4. „ühisala” – ala, kus võidakse näidata kaht või rohkemat teabefunktsiooni (nt sümbolid), kuid mitte samaaegselt;

2.5. „märgutuli” – optiline signaal, mille süttimine viitab seadme rakendamisele, õigele või puudulikule toimimisele või seisundile või funktsioneerimishäirele;

2.6. „kõrval” – tähistava sümboli ning märgutule, näidiku või juhtseadise, mida kõnealune sümbol tähistab, vahel ei ole ühtki muud juhtseadist, märgutuld, näidikut ega midagi muud, mis võib tähelepanu kõrvale juhtida;

2.7. „tootja” – isik või asutus, kes vastutab tüübikinnitusasutuse ees kõigi tüübikinnitusprotsessi aspektide eest ning toodangu nõuetele vastavuse tagamise eest. Kõnealune isik või asutus ei pea otseselt olema seotud selle sõiduki, süsteemi, osa või eraldi seadmestiku valmistamise kõigi etappidega, millele tüübikinnitust taotletakse;

2.8. „sõidukitüüp” – mootorsõidukid, mis ei erine juhtseadiste, märgutulede ja näidikute sümbolite tähistust ning juhtseadiste käitamist mõjutava sisustuse poolest;

2.9. „sõiduki tüübikinnitus” – sõidukitüübi kinnitus seoses juhtseadiste, märgutulede ja näidikute paigaldusviisi, graafilise kujunduse, loetavuse, värvuse ja eredusega.

3. TÜÜBIKINNITUSE TAOTLEMINE

3.1. Sõiduki tüübikinnituse taotluse seoses juhtseadiste, märgutulede ja näidikute spetsifikatsiooniga esitab sõiduki tootja või tema nõuetekohaselt volitatud esindaja.

Taotlusele tuleb lisada kolmes eksemplaris järgmised dokumendid ja andmed:

3.2.1. sõidukitüübi kirjeldus;

3.2.2. loetelu käesoleva eeskirja tabelis 1 määratletud varustuse elementidest, mille tootja on sõidukile juhtseadiste, märgutulede ja näidikutena ette näinud;

3.2.3. juhtseadiseid, märgutulesid ja näidikuid tähistavate sümbolite graafiline kujundus ning

3.2.4. joonised ja/või fotod, mis näitavad juhtseadiste paigutust ning märgutulede ja näidikute asukohta sõidukis.

3.3. Tüübikinnitushindamise eest vastutavale tehnilisele teenistusele esitatakse punkti 3.2.2 kohase juhtseadiste, märgutulede ja näidikute täiskomplektiga sõiduk või katsetamisteks ettenähtud sõidukiosa, mis vastab tüübikinnituse saamiseks esitatud sõidukitüübile.

4. TÜÜBIKINNITUSE ANDMINE

4.1. Kui käesoleva eeskirja alusel tüübikinnituse saamiseks esitatud sõidukitüüp vastab eeskirja nõuetele, antakse sellele sõidukitüübile tüübikinnitus.

4.2. Igale kinnitatud tüübile antakse tüübikinnitusnumber. Selle kaks esimest numbrit (praegu 00, mis tähistab eeskirja algversiooni) näitavad muudatuste seeriat, mis hõlmab tüübikinnituse andmise ajal käesoleva eeskirja kõige hilisemaid suuri tehnilisi muudatusi. Käesoleva eeskirja punkti 6 kohaselt ei tohi sama kokkuleppeosaline anda sama tüübikinnitusnumbrit teisele sõidukitüübile ega samale sõidukitüübile, mis esitati varustusega, mida ei ole nimetatud punktis 3.2.2 osutatud loetelus.

4.3. Teade sõidukitüübi/-osa käesoleva eeskirja kohase tüübikinnituse andmise, laiendamise, andmisest keeldumise või sõidukitüübi tootmise lõpetamise kohta edastatakse käesoleva eeskirja 1. lisa vormi abil käesolevat eeskirja kohaldavatele 1958. aasta kokkuleppe osalistele.

Igale sõidukile, mis vastab käesoleva eeskirja kohaselt kinnitatud sõidukitüübile, paigaldatakse tüübikinnituse vormil kindlaks määratud hästi märgatavasse ja hõlpsasti juurdepääsetavasse kohta rahvusvaheline tüübikinnitusmärk. Rahvusvaheline tüübikinnitusmärk koosneb järgmistest elementidest:

4.4.1. ringjoonega ümbritsetud E-täht, millele järgneb tüübikinnituse andnud riigi tunnusnumber (2);

4.4.2. käesoleva eeskirja number, millele järgneb R-täht, mõttekriips ja punktis 4.4.1 nimetatud ringist paremale jääv tüübikinnitusnumber.

4.5. Kui sõiduk vastab ühe või mitme kokkuleppele lisatud muu eeskirja alusel kinnitatud sõidukitüübile riigis, mis on sellele käesoleva eeskirja alusel andnud tüübikinnituse, ei ole punktis 4.4.1 ettenähtud sümbolit tarvis korrata. Sellisel juhul paigutatakse punktis 4.4.1 ettenähtud sümbolist paremale üksteise alla tulpa eeskirja numbrid ja tüübikinnitusnumbrid ning kõigi nende eeskirjade lisasümbolid, mille kohaselt on antud kinnitus riigis, mis on andnud kinnituse käesoleva eeskirja kohaselt.

4.6. Tüübikinnitusmärk peab olema selgesti loetav ja kustutamatu.

4.7. Tüübikinnitusmärk paigaldatakse tootja poolt sõidukile kinnitatud andmesildile või selle lähedale.

4.8. Tüübikinnitusmärkide kujunduse näidised on esitatud käesoleva eeskirja 2. lisas.

5. SPETSIFIKATSIOONID

Tabelis 1 osutatud juhtseadise, märgutule või näidikuga varustatud sõiduk peab vastama käesoleva eeskirja nõuetele, mis käsitlevad asjaomase juhtseadise, märgutule või näidiku asukohta, tähistust, värvust ja valgustust.

5.1. Asukoht

5.1.1. Juhtseadised, mida sõidukijuht kasutab sõidu ajal, peavad asuma kohas, kus juht saab neid käsitseda kooskõlas punktiga 5.6.2.

5.1.2. Märgutuled ja näidikud peavad asuma kohas, kus sõidukijuht neid pimeda ajal ja päevavalges näeb ning ära tunneb kooskõlas punktidega 5.6.1 ja 5.6.2. Märgutuled ja näidikud ei pea olema nähtavad ja äratuntavad, kui need ei ole aktiveeritud.

5.1.3. Märgutulede, näidikute ja kontrollseadiste tähistused asuvad tähistatavate märgutulede, näidikute ja juhtseadiste peal või kõrval. Mitmefunktsioonilise juhtseadise tähistused ei pea olema vahetult seadise kõrval. Siiski peavad nad olema võimalikult sellise mitmefunktsioonilise juhtseadise lähedal.

5.1.4. Olenemata punktide 5.1.1, 5.1.2 ja 5.1.3 sätetest peab märgutuli „sõitja turvapadi välja lülitatud”, kui turvapadi on paigaldatud, asuma sõiduki sees ning nii juhi kui ka eesmis(t)e kaassõitja(te) kõige eesmisesse asendisse pandud istmete arvutuslikust H-punktist eespool ja sellest kõrgemal. Märgutuli, mis teatab eesistmel istujatele, et sõitja turvapadi on välja lülitatud, peab olema juhile ja eesmis(t)ele kaassõitja(te)le nähtav kõikides sõidutingimustes.

5.2. Tähistus

5.2.1. Tabeli 1 kolmandas tulbas loetletud paigaldatud juhtseadised, märgutuled ja näidikud peavad olema tähistatud tabeli 1 teises tulbas esitatud sümbolitega. Seda nõuet ei kohaldata helisignaali (kuuldava hoiatussignaali) juhtseadise suhtes, kui see aktiveeritakse kitsa rõngasseadise või päästikunööri abil. Kui juhtseadise, märgutule või näidiku tähistamiseks kasutatakse sümbolit, mida ei ole tabelis 1 loetletud, on soovitatav kasutada standardiga ISO 2575:2000 ettenähtud sobivat sümbolit, kui see on olemas ja asjaomase rakenduse puhul sobib.

5.2.2. Tabelis 1 või standardis ISO 2575:2000 loetlemata juhtseadise, märgutule või näidiku tähistamiseks võib tootja kasutada enda väljamõeldud sümbolit. Selline sümbol võib sisaldada rahvusvaheliselt tunnustatud tähelisi või numbrilisi tähiseid. Kõik kasutatavad sümbolid peavad vastama standardi ISO 2575:2000 punktis 4 kehtestatud kujunduspõhimõtetele.

5.2.3. Koos tabelis 1 või standardis ISO 2575:2000 osutatud sümbolitega võib kasutada lisasümboleid, kui see on selguse huvides vajalik.

5.2.4. Ükski tootja kasutatav lisasümbol ei tohi olla segiaetav käesolevas eeskirjas määratletud sümbolitega.

5.2.5. Kui sama funktsiooniga juhtseadis, märgutuli või näidik on kombineeritud, võib kombinatsiooni tähistada üheainsa sümboliga.

5.2.6. Välja arvatud punktis 5.2.7 sätestatud juhtudel peavad kõik märgutulede, näidikute ja juhtseadiste tähistused, mis on loetletud tabelis 1 või standardis ISO 2575:2000, paiknema nii, et sõidukijuht näeb neid enda ees vertikaalselt. Pööratava juhtseadise suhtes kohaldatakse käesolevat punkti, kui juhtseadis on välja lülitatud.

Järgmiste juhtseadiste, märgutulede ja näidikute tähistused ei pea paiknema nii, et sõidukijuht näeb neid enda ees vertikaalselt:

5.2.7.1. helisignaali juhtseadis,

5.2.7.2. kõik roolil paiknevad juhtseadised, märgutuled ja näidikud, kui rool on muus kui sõiduki otsesõidu asendis, ning

5.2.7.3. pööratavad juhtseadised, mida ei ole võimalik välja lülitada.

5.2.8. Sõiduki automaatse kiiruskontrolli süsteemi (kiirushoidiku) igal juhtseadisel ning kütte- ja kliimaseadme süsteemi igal juhtseadisel peab olema iga funktsiooni tähistus.

5.2.9. Iga paigaldatud juhtseadise puhul, mis reguleerib süsteemi tööd pidevas vahemikus, peavad olema tähistatud funktsiooni reguleerimispiirkonna piirid.

Kui temperatuurifunktsiooni reguleerimispiirkonna tähistamiseks kasutatakse värvikoodi, tähistab kõrgeimat temperatuuri punane ja madalaimat sinine värvus. Kui funktsiooni olekut või piiri näitab näidik, mis on kõnealuse funktsiooni juhtseadisest eraldi ja mitte selle kõrval, peavad juhtseadis ja näidik olema tähistatud eraldi vastavalt punktile 5.1.3.

5.3. Valgustus

5.3.1. Nende juhtseadiste tähistused, mille kohta tabeli 1 neljandasse tulpa on kantud sõna „Jah”, peavad olema ääretulelaternate sisselülitamisel valgustatavad. See ei kehti põrandal, põrandakonsoolil, roolil ja roolisambal või tuuleklaasi ülaserval paiknevate juhtseadiste kohta ega kütte- ja kliimaseadme süsteemi juhtseadiste kohta, kui seade ei suuna õhku otse tuuleklaasile.

5.3.2. Näidikud ja nende tähistused, mille kohta tabeli 1 neljandasse tulpa on kantud sõna „Jah”, peavad olema alati valgustatud, kui mootorit käivitav ja/või peatav seade on asendis, mis võimaldab mootoril töötada, ja ääretulelaternad on sisse lülitatud.

5.3.3. Näidikud ja nende tähistused ning juhtseadiste tähised ei pea olema valgustatud, kui esilaternaid vilgutatakse või kasutatakse päevatulelaternatena.

5.3.4. Tootja äranägemisel võib iga juhtseadis või näidik või selle tähistus olla igal ajal valgustatav.

5.3.5. Märgutuli ei kiirga valgust, välja arvatud juhul, kui see annab märku tõrkest või sõiduki seisundist, millest märku andmiseks ta on ette nähtud, või lambi kontrollimise ajal.

5.3.6. Märgutule valgustuse eredus

Märgutuled ja nende tähistused peavad olema varustatud vahenditega, mis muudavad need sõidukijuhile kõigis sõidutingimustes nähtavaks ja äratuntavaks.

5.4. Värvus

Iga tabelis 1 loetletud märgutule valgus peab olema tabeli viiendas tulbas osutatud värvi.

5.4.1.1. Siiski võib tabelis 1 osutatud ja juba sõidukile paigaldatud märgutule puhul, mille värvus vastab viiendas tulbas osutatule, iga joonealuse märkusega 18 tähistatud sümbol olla valgustatud muud värvi valgusega, et edastada erinevaid tähendusi vastavalt standardi ISO 2575:2004 punktis 5 osutatud üldisele värvikoodile.

5.4.2. Tabelis 1 loetlemata näidikud ja märgutuled ning näidikute ja juhtseadiste tähistused võivad olla tootja valitud värvi, kuid asjaomane värv ei tohi segada ega varjata ühegi tabelis 1 loetletud märgutule, juhtseadise ega näidiku tähistust. Värvuse valikul järgitakse standardi ISO 2575:2000 punktis 5 sätestatud suuniseid.

5.4.3. Iga sümbol, mida kasutatakse märgutule, juhtseadise või näidiku tähistamiseks, peab taustast selgesti eristuma.

5.4.4. Sümboli tumeda osa võib asendada kontuuriga.

5.5. Mitme teabeühiku esitamise ühisala

Mis tahes allikast pärinevat teavet võib näidata ühisalal järgmistel tingimustel.

5.5.1.1. Ühisalal asuvad märgutuled ja näidikud annavad asjakohast teavet nende funktsioneerimist tingiva olukorra tekkimisel.

Kui korraga esineb olukord, kus süttib kaks või rohkem märgutuld, esitatakse teave kas

5.5.1.2.1. automaatselt vaheldumisi korduvana või

5.5.1.2.2. nähtavate vahendite abil, mida sõidukijuht saab vaatamiseks valida kooskõlas punktiga 5.6.2.

5.5.1.3. Pidurisüsteemi tõrke, esilaterna kaugtule, suunatule ja turvavöö märgutuled ei tohi paikneda samal ühisalal.

5.5.1.4. Kui pidurisüsteemi tõrke, esilaterna kaugtule, suunatule või turvavöö märgutuli paikneb ühisalal, peab ta märgutule sisselülitumist tingivas olukorras välja vahetama ühisalal paikneva muu sümboli.

5.5.1.5. Teave, välja arvatud pidurisüsteemi tõrke, esilaterna kaugtule, suunatule ja turvavöö märgutulede teave, võib kustuda kas automaatselt või olla sõidukijuhi poolt tühistatav.

5.5.1.6. Märgutulede värvust käsitlevaid nõudeid ei kohaldata, kui märgutuled paiknevad ühisalal, välja arvatud juhul, kui konkreetses eeskirjas on sätestatud teisiti.

5.6. Tingimused

5.6.1. Sõidukijuht on valgustingimustega kohanenud.

5.6.2. Sõidukijuhi asendit piirab sõidukisse paigaldatud kaitsesüsteem, mis on reguleeritud tootja juhiste kohaselt, ja juhil on selle süsteemi piires liikumisvabadus.

6. SÕIDUKITÜÜBI VÕI JUHTSEADISTE, MÄRGUTULEDE JA NÄIDIKUTE SPETSIFIKATSIOONI MIS TAHES ASPEKTI MUUDATUSED NING TÜÜBIKINNITUSE LAIENDAMINE

Igast sõidukitüübi või juhtseadiste, märgutulede ja näidikute spetsifikatsiooni mis tahes aspekti või punktis 3.2.2 osutatud loetelu muudatustest tuleb teatada sõidukitüübile tüübikinnituse andnud haldusasutusele. Seejärel võib asutus kas:

6.1.1. võtta seisukoha, et tõenäoliselt ei avalda tehtud muudatused märgatavat ebasoovitavat mõju, ning et sõidukitüüp vastab igal juhul endiselt nõuetele, või

6.1.2. nõuda hindamise eest vastutavalt tehniliselt teenistuselt uut hindamisaruannet.

6.2. Muudatuste loetelu sisaldav teatis tüübikinnituse andmise või selle andmisest keeldumise kohta edastatakse käesolevat eeskirja kohaldavatele kokkuleppeosalistele punktis 4.3 sätestatud korras.

6.3. Tüübikinnituse laienduse andnud pädev asutus annab igale tüübikinnituse laienduse kohta koostatud teatisele seerianumbri ja teatab sellest käesoleva eeskirja 1. lisas esitatud vormi kohase teatisega käesolevat eeskirja kohaldavatele 1958. aasta kokkuleppe osalistele.

7. TOODANGU VASTAVUS NÕUETELE

Toodangu nõuetele vastavuse järelevalvemenetlus peab olema kooskõlas kokkuleppe (E/ECE/324-E/ECE/TRANS/505/Rev.2) 2. liitega ja vastama järgmistele nõuetele.

7.1. Käesoleva eeskirja alusel tüübikinnituse saanud sõiduk peab olema valmistatud nii, et see vastab kinnitatud tüübile, täites punktis 5 sätestatud nõuded.

7.2. Tüübikinnituse andnud asutus võib igal ajal kontrollida igas tootmisüksuses kohaldatavaid nõuetele vastavuse kontrolli meetodeid. Kontrolli tehakse tavaliselt kord kahe aasta jooksul.

8. KARISTUSED TOODANGU NÕUETELE MITTEVASTAVUSE KORRAL

8.1. Sõidukitüübile käesoleva eeskirja kohaselt antud tüübikinnituse võib tühistada, kui nõuded ei ole täidetud või kui tüübikinnitusmärki kandev sõiduk ei vasta kinnitatud tüübi nõuetele.

8.2. Kui käesolevat eeskirja kohaldav kokkuleppeosaline tühistab tüübikinnituse, mille ta on eelnevalt andnud, teatab ta sellest käesoleva eeskirja 1. lisas esitatud vormi abil kohe teistele käesolevat eeskirja kohaldavatele kokkuleppeosalistele.

9. TOOTMISE LÕPETAMINE

Kui tüübikinnituse omanik lõpetab käesoleva eeskirja kohaselt tüübikinnituse saanud sõidukitüübi tootmise, teatab ta sellest tüübikinnituse andnud asutusele. Pärast asjaomase teatise saamist teatab kõnealune asutus sellest käesoleva eeskirja 1. lisas esitatud vormi kohase teatisega teistele käesolevat eeskirja kohaldavatele kokkuleppeosalistele.

10. TÜÜBIKINNITUSKATSETE EEST VASTUTAVATE TEHNILISTE TEENISTUSTE NING HALDUSASUTUSTE NIMED JA AADRESSID

Käesolevat eeskirja kohaldavad 1958. aasta kokkuleppe osalised peavad edastama ÜRO sekretariaadile tüübikinnituskatsete tegemise eest vastutavate tehniliste teenistuste ja nende haldusasutuste nimed ja aadressid, kes annavad tüübikinnitusi ja kellele tuleb saata vormikohased teatised teistes riikides välja antud tüübikinnituste, tüübikinnituste laiendamise, tüübikinnituste andmisest keeldumise või tüübikinnituste tühistamise kohta.

11. JÕUSTAMISSÄTTED

11.1. Alates käesoleva eeskirja jõustumise kuupäevast ei tohi käesolevat eeskirja kohaldavad kokkuleppeosalised

a) keelduda sõidukitüübile ÜRO Euroopa Majandusnõukogu tüübikinnituse andmisest käesoleva eeskirja alusel,

b) keelata sõidukitüübi müüki või kasutuselevõttu seoses juhtseadiste, märgutulede ja näidikute spetsifikatsiooniga,

kui sõidukitüüp vastab käesoleva eeskirja nõuetele.

11.2. Kahe aasta jooksul käesoleva eeskirja jõustumisest ei keeldu käesolevat eeskirja kohaldavad kokkuleppeosalised sõidukitüübile seoses juhtseadiste, märgutulede ja näidikute spetsifikatsiooniga siseriikliku tüübikinnituse andmisest, kui sõidukitüüp ei vasta käesoleva eeskirja nõuetele.

Tabel 1

Sümbolid, nende valgustus ja värvus

(1) M- ja N-kategooria, nagu on määratletud sõidukite ehitust käsitleva konsolideeritud resolutsiooni (R.E.3) (dokument TRANS/WP.29/78/Rev.1/Amend.2, mida on viimati muudetud muudatusega Amend.4) 7. lisas.

(2) 1 – Saksamaa, 2 – Prantsusmaa, 3 – Itaalia, 4 – Madalmaad, 5 – Rootsi, 6 – Belgia, 7 – Ungari, 8 – Tšehhi Vabariik, 9 – Hispaania, 10 – Serbia, 11 – Ühendkuningriik, 12 – Austria, 13 – Luksemburg, 14 – Šveits, 15 (vaba), 16 – Norra, 17 – Soome, 18 – Taani, 19 – Rumeenia, 20 – Poola, 21 – Portugal, 22 – Venemaa Föderatsioon, 23 – Kreeka, 24 – Iirimaa, 25 – Horvaatia, 26 – Sloveenia, 27 – Slovakkia, 28 – Valgevene, 29 – Eesti, 30 (vaba), 31 – Bosnia ja Hertsegoviina, 32 – Läti, 33 (vaba), 34 – Bulgaaria, 35 (vaba), 36 – Leedu, 37 – Türgi, 38 (vaba), 39 – Aserbaidžaan, 40 – Endine Jugoslaavia Makedoonia Vabariik, 41 (vaba), 42 – Euroopa Ühendus (tüübikinnituse annavad liikmesriigid, kasutades vastavat ÜRO Euroopa Majanduskomisjoni sümbolit), 43 – Jaapan, 44 (vaba), 45 – Austraalia, 46 – Ukraina, 47 – Lõuna-Aafrika Vabariik, 48 – Uus-Meremaa, 49 – Küpros, 50 – Malta ja 51 – Korea Vabariik. Järgmised numbrid antakse teistele riikidele sellises kronoloogilises järjekorras, milles nad ratifitseerivad mootorsõidukite varustuse ja osade kinnitamise ühtsete nõuete vastuvõtmise ja kinnitamise vastastikuse tunnustamise kokkuleppe või ühinevad selle kokkuleppega ning Ühinenud Rahvaste Organisatsiooni peasekretär edastab kõnealused numbrid kokkuleppeosalistele.

(3) Sümboli raamitud alad võivad olla täidetud.

(4) Käesoleva eeskirjaga hõlmatud sümbolid on sisuliselt identsed standardis ISO 2575:2000 kirjeldatud sümbolitega. Standardis ISO 2575:2000 osutatud proportsionaalsed mõõtmed säilitatakse.

(5) Nooltepaar on üks sümbol. Kui vasak- ja parempöörde juhtseadised või märgutuled töötavad teineteisest sõltumatult, võib nooli käsitada eraldi sümbolitena ja jätta nende vahele tühiku.

(6) Ei ole nõutav, kui suunatule märgutulede nooled, mis muul juhul töötavad eraldi, vilguvad korraga ohutule märgutulena.

(7) Mootori õlirõhu sümbol ja mootori jahutusvedeliku temperatuuri sümbol võivad olla kombineeritud ühes märgutules.

(8) Eraldi tähistus ei ole vajalik, kui funktsioon on kombineeritud tulede pealülitiga.

(9) Kui turvapadja tõrget näitab üksainus märgutuli, peab kasutama turvapadja tõrke sümbolit (22).

(10) Kokkuleppeosalised, kes käesoleva eeskirja jõustumise kuupäeval lubasid või nõudsid kõnealuse funktsiooni puhul teksti kasutamist, võivad 60 kuu jooksul pärast käesoleva eeskirja jõustumist oma riigis registreeritavate sõidukite puhul jätkuvalt lubada või nõuda teksti kasutamist lisaks ettenähtud sümbolitele.

(11) Kui üksainus märgutuli tähistab rohkem kui ühte pidurisüsteemi seisundit, peab kasutama pidurisüsteemi tõrke sümbolit.

(12) Täiendavate valikrežiimide tähistamiseks võib D-tähe asendada või seda võib täiendada tootja valitud ühe või mitme muu tähe, numbri või sümboliga.

(13) Kasutada, kui mootori juhtseadis on võtmega lukustussüsteemist eraldi.

(14) Ei ole nõutav, kui näidikulaua valgustus süttib tulede pealüliti aktiveerimisel automaatselt.

(15) Kasutada võib ka nelja asemel viie joonega sümboleid (ja vastupidi).

(16) Nõutava tekstilise tähistuse võib esitada suur- ja/või väiketähtedega.

(17) Nõutav tekstiline tähistus peab olema esitatud väiketähtedega. Kui näidatakse miile, võib kasutada lühendit.

(18) Peale selle võib kumbagi madala rehvirõhu märgutuld kasutada rehvirõhu seiresüsteemi tõrke tähistamiseks.

(19) Näidatud sõidukikontuur ei ole kitsendav, vaid soovitatav kontuur. Selle asemel võib sõidukikontuure kasutada asjaomase sõiduki tegeliku kontuuri paremaks näitamiseks.

(20) Sümbol võib olla muud värvi kui viiendas tulbas osutatud, et edastada eri tähendusi vastavalt ISO standardi 5. punktis osutatud üldisele värvikoodile.

(21) Funktsioonid „käivitumine” ja „seiskumine” võib kombineerida ühte juhtseadisesse. Ettenähtud sümbolite asemel võib kasutada teksti „START” ja/või „STOP” või sümbolite ja teksti kombinatsiooni. Teksti võib esitada suur- ja/või väiketähtedega.

1. LISA TEATIS (Suurim formaat: A4 (210 × 297 mm)) ( 1 ) Välja andnud: haldusasutuse nimi: … … … milles käsitletakse sõidukitüübi (2): TÜÜBIKINNITUSE ANDMIST TÜÜBIKINNITUSE LAIENDAMIST TÜÜBIKINNITUSE ANDMISEST KEELDUMIST TÜÜBIKINNITUSE TÜHISTAMIST TOOTMISE LÕPETAMIST seoses mootorsõidukite käsijuhtimisseadiste, märgutulede ja näidikute asukohtade ning tähistusega kooskõlas eeskirjaga nr 121. Tüübikinnituse nr … Laienduse nr … 1. Sõiduki kaubanimi või kaubamärk: … 2. Sõidukitüübile tootja poolt antud nimetus: … 3. Tootja nimi ja aadress: … 4. Vajaduse korral tootja esindaja nimi ja aadress: … 5. Esitatud tüübikinnituse saamiseks: … 6. Tüübikinnituskatsete tegemise eest vastutav tehniline teenistus: … 7. Katseprotokolli kuupäev: … 8. Katseprotokolli number: … 9. Lühikirjeldus: Sõiduki käsijuhtimisseadised, märgutuled ja näidikud Nõuetele vastavus 9.1. jah/ei (2) 9.2. jah/ei (2) … jah/ei (2) 10. Märkused … … … … 11. Tüübikinnitusmärgi asukoht: … 12. Tüübikinnituse laiendamise põhjus(ed) (vajaduse korral): … … 13. Tüübikinnitus antud / tüübikinnitus laiendatud / tüübikinnituse andmisest keeldutud / tüübikinnitus tühistatud (2) 14. Koht: … 15. Kuupäev: … 16. Allkiri: … 17. Taotluse korral väljastatakse järgmised tüübikinnitusnumbriga dokumendid: … … (1) Tüübikinnituse andnud, seda laiendanud, selle andmisest keeldunud või selle tühistanud riigi tunnusnumber (vt käesoleva eeskirja sätteid tüübikinnituse kohta). (2) Mittevajalik maha tõmmata.